Una bona convivència

Sr. Director,

Sabem, i més en els darrers dies, que la nostra societat està vivint uns moments molt especials o millor dit excepcionals, relacionats amb el tema de la independència catalana.

És difícil parlar d'aquest tema amb plena llibertat, ja que hem arribat a una situació en què els sentiments a favor d'una Catalunya independent, xoquen amb els qui pensen que es millor no separar-se de la resta d'Espanya.

Tot això està afectant cada cop més a la nostra convivència, ja que aquest tema s'evita en moltes de les converses familiars a l'hora de dinar, s'evita també a la feina, en les reunions dels amics, i fins i tot ha arribat a les escoles.

Crec que aquest és un tema que no hauria d'estar present en els comentaris dels nens , però també hem de ser realistes i pensar que, moltes famílies participen de molts dels actes que s'organitzen amb els seus fills, i això fa que ho visquin amb molta intensitat.

Cadascú podem estimar el que vulguem, però penso que hem de ser capaços de fer-ho respectant el que pensa la persona que tenim al nostre costat .

No podem permetre que es formin grups dins de les classes, sobre quins nens estan a favor d'una cosa o d'una altra. El millor seria, que es poguessin evitar les converses, comentaris o situacions tenses, per què no ens porten a res que no sigui "mal rotllo " entre nosaltres.

Penso que no es un tema que s'hagi de resoldre a les escoles i molt menys entre els alumnes. Per tant, esperem que les persones que tinguin al seu abast de trobar una solución, ho facin el millor possible, per a tornar a tenir una bona convivència entre tots.

Maria Roca Esteve

2n ESO

Col.legi Arabell

Guanyadora 1a categoría concurs Josep Pernau